మాగంటి అంకినీడు

మాగంటి అంకినీడు, (1915 - 2008)  స్వాతంత్ర్య సమర యోధులు, సుదీర్ఘ కాలం పార్లమెంట్ సభ్యునిగా (1962-1984) పనిచేసాడు.కృష్ణా జిల్లా పరిషత్ చైర్‌పర్సన్ గా, ఆంధ్రా బ్యాంకు డైరెక్టరుగా తిరుమల తిరుపతి ట్రస్టు బోర్డు సభ్యునిగా పనిచేసాడు.

 జననం, విద్య 
మాగంటి అంకినీడు 1915 జనవరి 1 న కృష్ణా జిల్లా, నందివాడ మండలం, తమిరిశ గ్రామంలోని వ్యవసాయ కుటుంబంలో మాగంటి వేంకట రామదాసు దంపతులకు జన్మించాడు. మచిలీపట్నం హిందూ కాళాశాలలో చదివాడు. ఇతను ధర్మపత్ని శారదాంబ.

 స్వాతంత్ర పోరాటం 
గాంధీజీ పిలుపు అందుకొని అంకినీడు చిన్నతనంలోనే స్వాతంత్ర్య పోరాటంలో పాల్గోన్నాడు. ఉప్పు సత్యాగ్రం సమయంలోనూ, క్విట్ ఇండియా ఉద్యమ సమయంలోనూ రెండుసార్లు జైలు శిక్ష అనుభవించాడు.

 రాజకీయ జీవితం 
అంకినీడు గుడివాడ తాలుకా కాంగ్రెస్ అధ్యక్షునిగా, కృష్ణా జిల్లా కాంగ్రెస్ పార్టీ అద్యక్షునిగా, కృష్ణాజిల్లా పరిషత్ అధ్యక్షునిగా పనిచేసాడు.

మొదటసారి 1962లో గుడివాడ లోక్‌సభ నియోజక వర్గం నుండి జాతీయ కాంగ్రెస్ అభ్యర్థిగా 3వ లోక్‌సభకు ఏన్నికైనాడు. ఆ తరువాత 1967లోనూ, 1972 లోనూ వరుసగా గుడివాడ నుండి ఏన్నికై 4వ, 5వ లోక్‌సభలలో సభ్యునిగా కొనసాగాడు. 1977 లోనూ, 1980 లోనూ మచిలీపట్నం లోక్‌సభ నియోజకవర్గం నుండి ఏన్నికైనాడు.

ఆంధ్రా బ్యాంకు డైరెక్టరుగా, తిరుమల తిరుపతి ట్రస్టు బోర్డు సభ్యునిగా పనిచేసాడు.

 మరణం 
మాగంటి అంకినీడు 2008 సెప్టెంబరు 8న మరణించాడు.

 మూలాలు 

 వెలుపలి లంకెలు 

వర్గం:కృష్ణా జిల్లా
వర్గం:1915 జననాలు
వర్గం:కృష్ణా జిల్లా స్వాతంత్ర్య సమర యోధులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:2008 మరణాలు
వర్గం:కృష్ణా జిల్లా నుండి ఎన్నికైన లోక్‌సభ సభ్యులు